Dragi učenci!

25. 3. je prav poseben dan, saj takrat praznujejo naše mame. Vaša naloga je, da sami pripravite oziroma izdelate darilo za vaše mame. Potrudite se, da bo vaše darilo čim bolj izvirno. V nadaljevanju vam pošiljam nekaj nasvetov. Lahko ji narišete risbico, naredite ogrlico, naberete šopek rož, naredite sadno kupo ali zdrav napitek, jo zmasirate, pospravite hišo … Idej je veliko. Ne pozabite tudi na vaše očete, da ne bodo užaljeni. =)

Nekateri ste mi že poslali pismo, ki ste ga morali napisati pri slovenščini, nekateri pa še ne. Tiste, ki mi pisma še niso poslali naprošam, da mi pišejo na moj elektronski naslov (barbara.selj@guest.arnes.si), da bom vedela, da sledijo pouku na daljavo in sproti opravljajo naloge, ki jih vsakodnevno pošiljam. Lahko mi napišete tudi kako ste, kakšne se vam zdijo naloge, ali potrebujete veliko pomoči pri opravljanju nalog, ali pogrešate šolo …

Spodaj vam pošiljam učno snov, ki jo boste predelali v **sredo**.

Želim vam lep dan. Preživite ga v družbi tistih, ki jih imate najraje.

Vaša učiteljica Barbara

**SLOVENŠČINA**

V delovnem zvezku reši vse naloge na straneh 14, 15 in 16. Nalogi 17 in 18, ki se nahajata na strani 16, ni potrebno rešiti. Nato preveri pravilnost rešenih nalog s pomočjo rešitev, ki jih najdeš v priponki.

**MATEMATIKA**

V delovnem zvezku reši vse naloge na straneh 52 in 53. Ko končaš, preveri njihovo pravilnost s pomočjo rešitev, ki jih imaš doma.

**GLASBENA UMETNOST**

Zadnjič ste prebrali, da se je glasba skozi čas doživela številne spremembe. Danes bomo uro glasbene umetnosti posvetili ljudskemu izročilu – glej priponko.

**NARAVOSLOVJE IN TEHNIKA**

V učbeniku za naravoslovje preberi stran 110. Nato prepiši zapis v zvezek za naravoslovje. Zapis najdeš v priponki.